REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/341-16

28. decembra 2016. godine

B e o g r a d

Z A P I S N I K

12. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 27. DECEMBRA 2016. GODINE

 Sednica je počela u 11,05 časova.

 Sednicom je predsedavala Maja Gojković, predsednica Odbora.

 Sednici su prisustvovali: Jasmina Obradović, Stanija Kompirović, prof. dr Marko Atlagić, Mirko Krlić, Snežana Bogosavljević Bošković, Snežana Paunović, dr Ana Stevanović, Nataša Mihailović Vacić, i Đorđe Vukadinović, članovi Odbora.

Sednici su prisustvovali: Ana Ćirić, Dragana Kostić i Vladimir Đurić, zamenici članova Odbora.

Sednici nisu prisustvovali članovi Odbora: Aleksandra Belačić, Vesna Marjanović, Hadži Milorad Stošić i Nataša Mićić, niti njihovi zamenici.

Sednici su prisustvovali i Novica Antić, državni sekretar u Ministarstvu kulture i informisanja, Snežana Pečenčić, načelnik Odeljenja za normativne poslove, projektno sufinansiranje i evidenciju stranih dopisnika i dopisništava Sektora za informisanje i medije u Ministarstvu kulture i informisanja i Dejan Stojanović, Rukovodilac grupe za normativne poslove u Sektoru za informisanje i medije u Ministarstvu kulture i informisanja.

Na predlog predsedavajućeg, članovi Odbora su jednoglasno usvojili sledeći:

D n e v n i r e d:

1. Razmatranje Predloga zakona o izmeni Zakona o javnim medijskim servisima, koji je podnela Vlada, u pojedinostima;

1. Razmatranje Predloga zakona o izmeni Zakona o privremenom uređivanju načina naplate takse za javni medijski servis, koji je podnela Vlada, u pojedinostima.

Pre prelaska na razmatranje utvrđenog dnevnog reda, predsedavajuća je iznela predlog da se o oba predloga Zakona u pojedinostima, obavi objedinjeni pretres.

Predsedavajuća je stavila na glasanje predlog da se o oba predloga Zakona u pojedinostima, obavi objedinjeni pretres.

Odbor je jednoglasno, usvojio predlog predsedavajuće.

Predsedavajuća je stavila na glasanje predlog da se Odbor o podnetim amandmanima izjasni u dva glasanja: jednim glasanjem o svim amandmanima koje je Vlada prihvatila i jednim glasanjem o svim amandmanima koje je Vlada odbila.

Odbor je sa 10 glasova za, 2 uzdržana, usvojio predlog predsedavajuće.

**PRVA TAČKA i DRUGA TAČKA - Razmatranje Predloga zakona o izmeni Zakona o javnim medijskim servisima, koji je podnela Vlada, u pojedinostima i Razmatranje Predloga zakona o izmeni Zakona o privremenom uređivanju načina naplate takse za javni medijski servis, koji je podnela Vlada, u pojedinostima**

 Predsedavajuća je u uvodnom izlaganju istakla da je članovima Odbora u materijalu za sednicu prosleđeno Mišljenje o amandmanima na Predlog zakona o izmeni Zakona o javnim medijskim servisima i Mišljenje o amandmanima na Predlog zakona o izmeni Zakona o privremenom uređivanju načina naplate takse za javni medijski servis, koje je podnela Vlada Republike Srbije.

 Konstatovala je da su na Predlog zakona o izmeni Zakona o javnim medijskim servisima, ukupno podneta 17 amandmana, od kojih je Vlada predložila Narodnoj skupštini da prihvati amandman na član 1. koji je podnela narodni poslanik Gordana Čomić, dok je na Predlog zakona o izmeni Zakona o privremenom uređivanju načina naplate takse za javni medijski servis, ukupno podneto 18 amandmana, od kojih je Vlada predložila Narodnoj skupštini da prihvati amandman na član 1. koji je podnela narodni poslanik Gordana Čomić.

Predsedavajuća je otvorila raspravu u vezi sa ovom tačkom Dnevnog reda u kojoj je učestvovao Đorđe Vukadinović.

**Đorđe Vukadinović** je napomenuo da smatra da nije bilo dovoljno vremena da se narodni poslanici adekvatno pripreme za sednicu Narodne skupštine i da podnesu odgovarajuće amandmane na Predlog zakona o izmeni Zakona o javnim medijskim servisima, kao i Predlog zakona o izmeni Zakona o privremenom uređivanju načina naplate takse za javni medijski servis, s obzirom na činjenicu da je Narodna skupština odlučila da na Sedmoj sednici Drugog redovnog zasedanja u 2016. godini obavi zajednički načelni i jedinstveni pretres o svim predloženim tačkama dnevnog reda.

Predsedavajuća je zaključila raspravu u vezi sa ovom tačkom Dnevnog reda.

Odbor je u skladu sa članom 164. stav 1. Poslovnika Narodne skupštine razmotrio amandmane podnete na Predlog zakona o izmeni Zakona o javnim medijskim servisima.

Odbor je odlučio većinom glasova da predloži Narodnoj skušptini da **prihvati** sledeći amandman:

- na član 1. koji je podnela narodni poslanik Gordana Čomić.

Odbor je u skladu sa članom 164. stav 1. Poslovnika Narodne skupštine razmotrio amandmane podnete na Predlog zakona o izmeni Zakona o javnim medijskim servisima.

Odbor je odlučio većinom glasova da predloži Narodnoj skušptini da **odbije** sledeće amandmane:

- na član 1. koji je u istovetnom tekstu podnela narodni poslanik Branka Stamenković; podneo narodni poslanik Zoran Živković; zajedno podneli narodni poslanici Nataša Jovanović, Vjerica Radeta i Aleksandra Belačić i zajedno podneli narodni poslanici Aleksandra Jerkov, Goran Ćirić, Radoslav Milojičić, Goran Ješić, Balša Božović, Maja Videnović, Nataša Vučković, Tomislav Žigmanov, Vesna Marjanović, Dušan Petrović i Veroljub Stevanović;

- na član 1. koji je podnela narodni poslanik dr Ana Stevanović;

- na član 1. koji su zajedno podneli narodni poslanici Boško Obradović, Srđan Nogo, Zoran Radojičić, Marija Janjušević, mr Ivan Kostić, dr Dragan Vesović i prof. dr Miladin Ševarlić;

- na član 1. koji su zajedno podneli narodni poslanici Marko Đurišić, Miroslav Aleksić, Goran Bogdanović, Nenad Konstantinović i Zdravko Stanković;

- na član 1. koji su zajedno podneli narodni poslanici Dejan Šulkić, Milan Lapčević i Gorica Gajić;

- na član 1. koji je podneo narodni poslanik Dušan Pavlović;

- na član 2. koji je u istovetnom tekstu podnela narodni poslanik Branka Stamenković; podneo narodni poslanik Zoran Živković; zajedno podneli narodni poslanici Nemanja Šarović, Vjerica Radeta i Dubravko Bojić i zajedno podneli narodni poslanici Aleksandra Jerkov, Goran Ćirić, Radoslav Milojičić, Goran Ješić, Balša Božović, Maja Videnović, Nataša Vučković, Tomislav Žigmanov, Vesna Marjanović, Dušan Petrović i Veroljub Stevanović;

- na član 2. koji su zajedno podneli narodni poslanici Milorad Mirčić, Zoran Krasić i Božidar Delić;

- na član 2. koji je podneo narodni poslanik Dušan Pavlović;

- na član 2. koji su zajedno podneli narodni poslanici Boško Obradović, Srđan Nogo, Zoran Radojičić, Marija Janjušević, mr Ivan Kostić, dr Dragan Vesović i prof. dr Miladin Ševarlić.

Predsedavajuća je stavila na glasanje predlog da se za izvestioca Odbora na sednici Narodne skupštine odredi prof. dr Marko Atlagić, član Odbora.

Odbor je sa 10 glasova za, 1 glasom protiv i 2 uzdržana, usvojio predlog predsedavajuće.

Odbor je odlučio većinom glasova da predloži Narodnoj skušptini da **prihvati** sledeći amandman:

- na član 1. koji je podnela narodni poslanik Gordana Čomić.

Odbor je u skladu sa članom 164. stav 1. Poslovnika Narodne skupštine razmotrio amandmane podnete na Predloga zakona o izmeni Zakona o privremenom uređivanju načina naplate takse za javni medijski servis.

Odbor je odlučio većinom glasova da predloži Narodnoj skušptini da **odbije** sledeće amandmane:

- na član 1. koji su u istovetnom tekstu podneli zajedno narodni poslanici Nataša Jovanović, Vjerica Radeta i Petar Jojić; zajedno podneli narodni poslanici Boško Obradović, Srđan Nogo, Zoran Radojičić, Marija Janjušević, mr Ivan Kostić, dr Dragan Vesović i prof. dr Miladin Ševarlić; zajedno podneli narodni poslanici Aleksandra Jerkov, Goran Ćirić, Radoslav Milojičić, Goran Ješić, Balša Božović, Maja Videnović, Nataša Vučković, Tomislav Žigmanov, Vesna Marjanović, Dušan Petrović i Veroljub Stevanović; podneo narodni poslanik Zoran Živković;podneo narodni poslanik Saša Radulović i zajedno podneli narodni poslanici Dejan Šulkić, Milan Lapčević i Gorica Gajić;

- na član 1. koji je podnela narodni poslanik dr Ana Stevanović;

- na član 1. koji su zajedno podneli narodni poslanici Marko Đurišić, Miroslav Aleksić, Goran Bogdanović, Nenad Konstantinović i Zdravko Stanković;

- na član 1. koji je podneo narodni poslanik Dušan Pavlović;

- na član 2. koji su u istovetnom tekstu podneli zajedno narodni poslanici Nemanja Šarović, Zoran Krasić i Tomislav Ljubenović; zajedno podneli narodni poslanici Boško Obradović, Srđan Nogo, Zoran Radojičić, Marija Janjušević, mr Ivan Kostić, dr Dragan Vesović i prof. dr Miladin Ševarlić; zajedno podneli narodni poslanici Aleksandra Jerkov, Goran Ćirić, Radoslav Milojičić, Goran Ješić, Balša Božović, Maja Videnović, Nataša Vučković, Tomislav Žigmanov, Vesna Marjanović, Dušan Petrović i Veroljub Stevanović; podneo narodni poslanik Zoran Živković; podneo narodni poslanik Saša Radulović i zajedno podneli narodni poslanici Dejan Šulkić, Milan Lapčević i Gorica Gajić;

- na član 2. koji su zajedno podneli narodni poslanici Nemanja Šarović, Zoran Krasić i Momčilo Mandić;

- na član 2. koji je podneo narodni poslanik Dušan Pavlović.

Predsedavajuća je stavila na glasanje predlog da se za izvestioca Odbora na sednici Narodne skupštine odredi prof. dr Marko Atlagić, član Odbora.

Odbor je sa 10 glasova za i 3 uzdržana, usvojio predlog predsedavajuće.

Sednica je završena u 11,25 časova.

SEKRETAR PREDSEDNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Dana Gak Maja Gojković